kardosdrur/scandi-wiki huggingface dataset:
Iron Maiden (album)

Iron Maiden, der blev udgivet 14. april 1980, er debutalbummet fra det engelske heavy metalband Iron Maiden. Albummet er udgivet på EMI og opnåede som højeste placering en fjerdeplads på den britiske albumhitliste. Nogle måneder senere blev albummet udgivet i USA og her blev sangen Sanctuary, der kun havde været udgivet som single i Storbritannien inkluderet. I 1998 blev albummet ligesom alle andre Iron Maidenalbums fra før The X Factor genudgivet. Ved denne lejlighed blev Sanctuary tilføjet i alle lande.

Af sangene på dette album er både "Phantom of the Opera," "Running Free," "Sanctuary" og "Iron Maiden" sange bandet stadig spiller regelmæssigt til koncerter. Den sidstnævnte bruges ofte til at bringe en stor figur af bandets maskot Eddie på scenen.

Fire af sangene på albummet blev der lavet coverversioner af i forbindelse med hyldestalbummet Maiden Heaven: A Tribute to Iron Maiden udgivet af rockbladet Kerrang! i 2008. Disse var Prowler, Remember Tomorrow, Running Free og Iron Maiden.

Numre

Den originale Britiske udgivelse 
Alle sange er skrevet af Steve Harris medmindre andet er angivet.

 "Prowler" – 3:55
 "Remember Tomorrow" (Paul Di'Anno, Steve Harris) – 5:27
 "Running Free" (Paul Di'Anno, Steve Harris) – 3:17
 "Phantom of the Opera" – 7:20
 "Transylvania" – 4:05
 "Strange World" – 5:45
 "Charlotte the Harlot" (Dave Murray) – 4:12
 "Iron Maiden" – 3:35

Første amerikanske udgivelse 
 "Prowler" – 3:52
 "Remember Tomorrow" (Paul Di'Anno, Steve Harris) – 5:27
 "Running Free" (Paul Di'Anno, Steve Harris) – 3:14
 "Phantom of the Opera" – 7:20
 "Transylvania" – 4:19
 "Strange World" – 5:40
 "Sanctuary" (Dave Murray, Poul Di'Anno, Steve Harris) – 3:12
 "Charlotte the Harlot" (Dave Murray) – 4:10
 "Iron Maiden" – 3:31

Genudgivelse 
 "Prowler" – 3:56
 "Sanctuary" (Dave Murray, Paul Di'Anno, Steve Harris) – 3:16
 "Remember Tomorrow" (Poul Di'Anno, Steve Harris) – 5:27
 "Running Free" (Poul Di'Anno, Steve Harris) – 3:17
 "Phantom of the Opera" – 7:07
 "Transylvania" – 4:19
 "Strange World" – 5:32
 "Charlotte the Harlot" (Dave Murray) – 4:12
 "Iron Maiden" – 3:38

 I den amerikanske udgivelse er slutningen af Transylvania og introen til Strange World placeret i slutningen på Transylvania. Oprindeligt lå begge dele i starten af Strange World.

Bonus CD fra genudgivelsen i 1995 
 "Sanctuary" (Poul Di'Anno, Dave Murray, Steve Harris)
 "Burning Ambition"
 "Drifter" (live)
 "I've Got the Fire" (live) (Ronnie Montrose)

Album
Album fra 1980
LaMarcus Aldridge

LaMarcus Nurae Aldridge (født 19. juli 1985 i Dallas, Texas, USA) er en amerikansk basketballspiller, som spiller i NBA-klubben Brooklyn Nets. Aldridge startede sin karriere hos Portland Trail Blazers i sommeren 2006. I 2015 blev han signet som free-agent af San Antonio.

Eksterne henvisninger 

 
 Spillerinfo

Basketballspillere fra USA
Personer fra Dallas
César Santin

César Santin (født 24. februar 1981) er en brasiliansk fodboldspiller, der senest har spillet for den svenske klub Kalmar FF. Han har tidligere spillet for F.C. København og er den anden mest scorende spiller for FCK.

Karriere 
Han har tidligere spillet for de brasilianske klubber São José, Grêmio og Vitória, samt svenske Kalmar FF, hvorfra han blev hentet til FC København den 24. juli 2008. Han menes, at have kostet omkring 10 millioner danske kr. Han blev central for holdets nye mere målrettede spillestil.

César Santin er med 84 scoringer i 220 kampe den næstmest scorende spiller for FC København.

Den 1. januar 2014 forlod Santin FC København til fordel for cypriotiske APOEL Nicosia FC- Opholdet hos APOEL varede dog kun til sommerpausen 2014, hvor kontrakten blev ophævet.

Han vendte herefter tilbage til Kalmar FF, men Kalmar ønskede ikke at forlænge efter 2014-sæsonen.

Eksterne links 
Spillerstatistik på fck.dk

Referencer

Eksterne henvisninger 

Fodboldspillere fra Brasilien
Fodboldspillere fra FC København
Fodboldspillere fra Kalmar FF
Fodboldspillere fra Grêmio Foot-Ball Porto Alegrense
Fodboldspillere fra APOEL Nicosia FC
Personer fra Porto Alegre
Angribere (fodbold)
Adam Morrison

Adam John Morrison (født 19. juli 1984, i Glendive, Montana, USA) er en amerikansk basketballspiller, der spiller som forward i NBA, men pt. er free agent. Han har tidligere spillet for Charlotte Bobcats og Los Angeles Lakers.

Klubber 
 2006-2009: Charlotte Bobcats
 2009-2010: Los Angeles Lakers

Eksterne henvisninger 

 Spillerinfo

Basketballspillere fra USA
Personer fra Montana
Shane Battier

Shane Courtney Battier (født 9. september 1978, i Birmingham, Michigan, USA) er en tidligere amerikansk basketballspiller, der spillede som forward i bl.a. NBA-klubben Miami Heat. Han kom til Houston Rockets i 2006 fra Memphis Grizzlies, hvor han havde spillet siden han kom ind i ligaen i 2001.

Landshold 
Battier spillede mange kampe for det amerikanske landshold, og var blandt andet med til at vinde bronze ved VM i 2006, der blev afholdt i Japan.

Eksterne henvisninger 

 Spillerinfo

Basketballspillere fra USA
Personer fra Michigan
Jamal Crawford

Aaron Jamal Crawford (født 20. marts 1980 i Seattle, Washington, USA) er en amerikansk basketballspiller, der spiller som shooting guard/Point guard i NBA-klubben Minnesota Timberwolves. Han har spillet i klubben siden 2017. Han har, siden han kom ind i ligaen i år 2000, også repræsenteret Chicago Bulls, New York Knicks Golden State Warriors, Atlanta Hawks, Portland Trail Blazers og Los Angeles Clippers.

Klubber 
 2000-2004: Chicago Bulls
 2004-2008: New York Knicks
 2008-2009: Golden State Warriors
 2009-2011: Atlanta Hawks
 2011-2012: Portland Trail Blazers
 2012-2017: Los Angeles Clippers
 2017-nuværende: Minnesota Timberwolves

Eksterne henvisninger 

 Spillerinfo

Basketballspillere fra USA
Personer fra Seattle
Chris Mihm

Christopher Steven "Chris" Mihm (født 16. juli 1979 i Milwaukee, Wisconsin, USA) er en amerikansk basketballspiller, der spiller som center i NBA-klubben Los Angeles Lakers. Han kom til klubben i 2004 fra Boston Celtics, og har desuden tidligere spillet for Cleveland Cavaliers. Mihm kom ind i NBA i år 2000.

Eksterne henvisninger 

 

Basketballspillere fra USA
Personer fra Milwaukee
Andrew Bynum

Andrew Bynum (født 27. oktober 1987 i Plainsboro, New Jersey, USA) er en amerikansk tidligere basketballspiller, der spillede som center i NBA-klubberne Los Angeles Lakers, Cleveland Cavaliers og Indiana Pacers. Bynum blev valgt som nummer 10 i draften i 2005 og blev den yngste spiller der nogensinde har spillet en kamp i NBA i en alder af 18 år og 6 dage. Han tog titlen fra Jermaine O'Neal. Bynum vandt NBA–mesterskabet to gange med Lakers i 2009 og 2010. Han blev valgt til All-Star– og All-NBA holdet i 2012, men skader tvang ham i 2014 til at måtte forlade ligaen og han har ikke spillet en NBA kamp siden.

Eksterne henvisninger 

 Andrew Bynums hjemmeside

https://www.basketball-reference.com/players/b/bynuman01.html

Noter 

Basketballspillere fra USA
Personer fra New Jersey
Troy Murphy

Troy Brandon Murphy (født 2. maj 1980 i Morristown, New Jersey, USA) er en amerikansk basketballspiller, der spiller som center i NBA-klubben New Jersey Nets, hvor han har spillet siden 2010. Han har tidligere spillet for Golden State Warriors og Indiana Pacers.

Klubber 
 2001-2007: Golden State Warriors
 2007-2010: Indiana Pacers
 2010-: New Jersey Nets

Eksterne henvisninger 
 Spillerinfo

Basketballspillere fra USA
Personer fra New Jersey
Adrian Năstase

Adrian Năstase (født 22. juni 1950) er en rumænsk politiker der var landets premierminister i 2000-04.

Năstase var udenrigsminister i 1990-92. Han var præsidentkandidat i 2004 men tabte til Traian Băsescu.

Personer fra Bukarest
Politikere fra Rumænien
Philip Bech

Philip Bech (12. marts 1869 i København – 8. marts 1928) var en dansk skuespiller.

Han startede som elev på Dagmarteatret i 1892. I årene 1895-98 turnerede han i provinsen og vendte derefter tilbage til Dagmarteatret. I årene 1901-13 var han ansat ved Aarhus Teater. Efterfølgende kom han til Det ny Teater og derefter til Odense Teater (1926-27).

Han filmdebuterede i 1910 hos Fotorama i Århus. Efter han var flyttet til København i 1913 blev han engageret af Nordisk Film hvor han hurtigt blev en af selskabets mere brugt skuespillere. I alt medvirkede han i mere end 100 stumfilm. Ofte spillede han roller som "millionær", "direktør", "godsejer" mm.

Filmografi

Eksterne henvisninger 
 

Teaterskuespillere fra Danmark
Stumfilmskuespillere fra Danmark
Personer fra København
Michael Redd

Michael Redd (født 24. august 1979 i Columbus, Ohio, USA) er en amerikansk basketballspiller, der spiller som shooting guard i NBA-klubben Milwaukee Bucks. Han har spillet i klubben siden han kom ind i ligaen i år 2000.

Landshold 
Redd har flere gange optrådt for det amerikanske landshold, blandt andet ved kvalifikationsturneringen til OL i Beijing.

Eksterne henvisninger 

 Spillerinfo

Basketballspillere fra USA
Personer fra Columbus
Dwyane Wade

Dwyane Tyrone Wade Jr. (født 17. januar 1982) er en amerikansk tidligere professionel basketballspiller, som i dag arbejder hos det amerikanske tv-netværk TNT. Wade spillede 16 sæsoner i NBA, og er ofte anset som en af se bedste shooting guards nogensinde i ligaens historie. Han var på All-Star holdet 13 gange i sin karriere.

Desuden vandt han mesterskabet igen i både 2012 og 2013, efter at have været besejret i finalerne i 2011. Han skiftede til Chicago Bulls i free agency i 2016, da han ikke følte at Miami Heat organisationen respekterede hans spil for franchiset gennem 13 år, og kun gav ham 20 mio. dollars over 2 år, hvor Bulls gav ham 47 mio. dollars over samme tidsperiode.

Bedrifter 
Wade er 13 gange ud af sine 16 sæsoner blevet valgt til NBA's All-Star hold. Derudover har han også vundet en Finals MVP i 2006, og er 8 gange blevet valgt til All-NBA holdet, hvoraf 2 gange var på All-NBA 1st team, 3 gange var All-NBA 2nd team, og 3 gange var på All-NBA 3rd team. I 2008-2009 sæsonen havde han et gennemsnit på 30,2 points per game og blev udnævnt som NBA Scoring Champ. Selvom han er mest kendt for at være god til at score, kan han stadig noget på den defensive side, og er blevet udvalgt til NBA's All-Defensive 2nd team 3 gange. Han ligger også nummer et i blocks for alle guards i NBA's historie, med 1060 blocks i sin karriere.

Post-NBA. 
Wade annoncerede, at han ville trække sig tilbage fra, NBA d. 10 april 2019, efter en 16 år lang karriere. Samme år d. 22 Oktober underskrev han multi-million kontrakt hos det amerikanske tv-netværk TNT. Hos TNT skal han være sportskommentator og producer, og han kommer til at deltage som vært i programmet "Inside the NBA" sammen med Shaquille O'neal og Candace Parker.

Landshold 
Wade har flere gange optrådt for det amerikanske landshold, blandt andet ved OL i Athen 2004, hvor holdet vandt bronze.

Referencer

Eksterne henvisninger 

 

Personer fra Chicago
Basketballspillere fra USA
Basketballspillere fra Miami Heat
Basketballspillere fra Chicago Bulls
Basketballspillere fra Cleveland Cavaliers
Basketballspillere ved sommer-OL 2004
Olympiske bronzemedaljevindere fra USA
Medaljevindere ved sommer-OL 2004
Georg 2. Rákóczi

Georg 2. Rákóczi (30. januar 1621 – 7. juni 1660) var fyrste af Transsylvanien 1648-60.

Fyrster af Transsylvanien
Dybesø

Dybesø er en 18,5 hektar stor sø beliggende i Odsherred Kommune. Søen er en afsnøret del af Kattegat og er trods navnet kun op til 2 meter dyb.

I den yngre Stenalder var her et sund, som, sammen med det nuværende Hovvig-område forbandt Kattegat med Isefjorden. 
En 1,9 kilometer lang sti fører rundt om søen.

Dybesø er en del af  Natura 2000-område nr. 153 Havet og kysten mellem Hundested og Rørvig.  I 1958 blev 13 hektar ved Dybesø fredet, og er nu en del af naturfredningen Korshage og Højsandet ved Rørvig.

Kilder og henvisninger

Søer i Odsherred Kommune
Fredede arealer i Danmark
Søer på Sjælland
Korshage

Korshage er en odde på det nordøstlige hjørne af Rørvig-halvøen ved Isefjordens udløb i Kattegat.

På grund af nedbrydning af Kattegatkysten længere vestpå, vokser Korshage stadig i retning mod Hundested, men samtidig skrumper den mod nord. Langs nordkysten ses kystsikringsbestæbelser.  Kreaturgræsning er med til at holde vegetationen i den oprindelige stand. Korshage er et yndet sted for observation af fugletræk.
Korshage ligger i  Natura 2000-område nr. 153 Havet og kysten mellem Hundested og Rørvig og en del af naturfredningen Korshage og Højsandet ved Rørvig.

Se også 
 Skansehage

Kilder og henvisninger

Fredede arealer i Danmark
Odsherred Kommunes geografi
Højsandet

Højsandet er en stor indlandsklit beliggende i Odsherred Kommune

Højsandet strækker sig fra udkanten af Rørvig til Dybesø i nord. Klitten danner grænse mellem mager sandhede i vest og frugbar jord i øst. Højsandet er menneskeskabt og dannet omkring risgærder opsat af bønderne i midten af 1800-tallet for at forhindre sandflugt. 

En sti fører over klitten frem til Dybesø

Kilde 
 Rørvig Sandflugtsplantage (1996) Skov og Naturstyrelsen, Vandreture i Statsskovene nr. 106

Naturområder i Danmark
Odsherred Kommunes geografi
Arne Højme Nielsen

Arne Halfdan Sigurd Højme (Nielsen) (14. juni 1884 i København – 17. april 1967 i Herning) var en dansk atlet og idrætsinstruktør. Vandt fem danske mesterskaber og satte otte danske rekorder.

Han var medlem af Københavns FF (senere Københavns IF). Han deltog i OL 1908 i London i 3500 meter gang og 10 mile gang. Dansk fanebærer og leder for det danske atletik hold ved OL 1912 i Stockholm og har også leder ved OL 1920 i Antwerpen.

Danske mesterskaber 
 1 engelsk mil gang 1905-1906
 20 km gang 1906
 50 km gang 1904 og 1906
 4*100 meter 1912

Idrætsleder meriter 
 1909-1910 sekretær i Dansk Atletik Forbund
 1910-1921 formand for Dansk Atletik Forbund og Dansk Idræts-Forbunds bestyrelse og Danmarks Olympiske Komité
 Sekretær i Nordisk Idræts-forbund
 1908-1910 og 1922-1928 formand for KFF/KIF
 Var efter 1933 instruktør i en del atletikklubber i provinsen og København.

Kilder 
 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Kapgængere fra Danmark
Atleter fra Københavns IF
Danske OL-deltagere i atletik
Personer fra København
Trænere fra Danmark
Deltagere for Danmark ved sommer-OL 1912
Idrætsledere fra Danmark
Rørvig Kirke

Rørvig kirke er en kirke beliggende i Odsherred Kommune på Sjælland

Kirken ligger i dag midt i et udbygget sommerhusområde, men da den blev opført var den i centrum af en by. Byen blev dog flyttet pga. sandflugt. Kirken er karakteristisk med sin gule farve.

Tidligere var området forblæst og med ringe vegetation, og kirken fungerede derfor også som sømærke.

Eksterne kilder og henvisninger 

 Rørvig Kirke i bogværket Danmarks Kirker (udg. af Nationalmuseet)
 Rørvig Kirke hos KortTilKirken.dk

Kirker i Odsherred Kommune
Kirker i Roskilde Stift
Kirker i Holbæk Amt
Gottlieb Bindesbøll
Rørvig
Johannes Granholm Christensen

Johannes Laurs Christensen (Granholm) (14. februar 1889 på Frederiksberg – 23. april 1957, Hillerød) var en dansk atlet, ingeniør, direktør og Nimbus-forhandler i Helsingør. 

Granholm Christensen var medlem af Københavns FF (senere Københavns IF). Han deltog i maratonløbet ved OL 1912 i Stockholm hvor han blev nummer 29. 
Han vandt fire danske mesterskaber på marathon og satte syv danske rekorder; 1 time, 20 km og fem gange på maraton.

Granholm Christensen blev 1910 nummer tre i den internationale maraton i Frankfurt am Main og vandt 1912 det tyske maraton mesterskab og Helsingborgs internationale marathon. Blev 1913 nummer tre ved "Sporting Life"s Marathon i London.
Bedste maratontid 2,33,34 (for 40,2 km) det var dansk rekord i otte år.

Danske mesterskaber 
  1910 Maraton* 2,49,03
  1911 Maraton* 3,01,58
  1912 Maraton* 2,46,36
  1914 Maraton* 2,46,30 
  1916 Maraton* 2,46,30 *40 km

Eksterne henvisninger og kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Stumfilm fra maratonløbet ved OL 1912 i Stockholm Tekst:  

Atleter fra Københavns IF
Danske OL-deltagere i atletik
Personer fra Frederiksberg
Maratonløbere fra Danmark
Ingeniører fra Danmark
Erhvervsfolk fra Danmark
Danskere i 1900-tallet
Deltagere for Danmark ved sommer-OL 1912
Robert Schmidt (skuespiller)

Robert Henrik Schmidt (24. april 1882 i København – 17. november 1941 i Hareskov) var en dansk skuespiller.

Efter et kort ophold på Det Kongelige Teaters balletskole kom han i 1902 i elev på Dagmarteatret, hvor han debuterede samme år. Han blev her indtil 1905 hvorefter han var engageret på en række forskellige teatre, eller var på turnere i Danmark og Skandinavien. Fra 1914 til 1925 var han på Betty Nansen Teatret. Fra 1925-1927 som skuespiller og sceneinstruktør ved Det ny Teater.

Han filmdebuterede i 1912 og medvirkede derefter i over 50 stumfilm og 4 tonefilm. Ofte spillede han roller som gentelman-skurk. Et samtidigt udgave af filmmagasinet "Filmen" beskrev ham således:
 "I Film er han altid Skurken, der hensynsløst og koldblodigt skriver falske Vexler en gros og forfører Husets Døttre. Han er modsætningen til Psilander eller Olaf Fønss' utrolige Bravhed og omfangsrige Hjærte. Han er det karakterfulde sorte mod det udflydende blonde. Hvis Robert Schmidt ikke existerede, vilde der ingen Modsætninger blive i Film. Hvem kan som han spille en Million bort, medens han ligegyldigt tænder sin Cigaret. Han bærer Monocle som faa og er en af de danske Skuespillere, der har mest Stil i sit Spil som i sin Klædedragt".

Han var søn af malermester Henry Tobias Schmidt. Han var lillebror til skuespiller Albrecht Schmidt. I 1928 blev han gift med Hedwig (Hee) Victoria Jensen (1899-1958). Robert Schmidt døde den 17. November 1941 og ligger begravet på Søndermark Kirkegård på Frederiksberg.

Filmografi

Eksterne henvisninger 
 
 

Teaterskuespillere fra Danmark
Stumfilmskuespillere fra Danmark
Filmskuespillere fra Danmark
Eddy Curry

Eddy Curry Jr. (født 5. december 1982 i Harvey, Illinois, USA) er en amerikansk basketballspiller, der spiller som center i NBA-klubben New York Knicks, hvor han har spillet siden 2005. Han kom til klubben fra Chicago Bulls, hvor han havde spillet siden han kom ind i ligaen i 2001.

Eksterne henvisninger 

 Spillerinfo 

Basketballspillere fra USA
Personer fra Illinois
Eurovision Song Contest 1961

Eurovision Song Contest 1961 blev afholdt den 18. marts 1961 i Cannes i Frankrig med Jacqueline Joubert som vært. Konkurrencen blev vundet af Luxembourg og "Nous les amoureux", sunget af Jean-Claude Pascal.

Jugoslavien, Spanien og Finland debuterede, hvilket betød at deltagerantallet nåede op på 16.

Deltagere og resultater

Scoreboard

Noter 

1961
Musik i 1961
VM i floorball for damer 2003

VM i floorball for damer 2003 var det fjerde oficielle Verdensmesterskab i floorball for damelandshold, arrangeret af IFF. Mesterskabet blev afholdt i Schweiz og kampene blev spillet i Bern, Gümlingen og Wünnewil fra 18. til 24. maj. Der blev både spillet kampe i A-divisionen og B-divisionen.

B-divisionen 
10 hold deltog, og der blev først spillet gruppespil med 5 hold i hver pulje. Japan og Polen gik videre til semifinalen fra Gruppe A og Danmark og Italien gik videre fra Gruppe B.

Semifinaler B

B Finalen 

 Japan oprykker til A-divisionen ved VM 2005.

A-divisionen 
8 hold deltog i A-divisionen. Der blev først spillet gruppespil med 4 hold i hver pulje.

Resultater Gruppe A

Tabel Gruppe A 

 Finland og Schweiz går videre til semifinalerne.

Resultater Gruppe B

Tabel Gruppe A 

 Norge og Sverige går videre til semifinalerne.

Nedrykningskamp 

 Tyskland nedrykket til B-divisionen ved VM 2005.

Semifinaler

Bronzekamp

Finale

Medaljer 

2003
Sport i 2003
Eurovision Song Contest 2009

Eurovision Song Contest 2009 var det 54. Eurovision Song Contest. Det blev afholdt 16. maj 2009 med 2 semifinaler 12. maj og 14. maj. Showet blev afholdt i Olimpijskij i Moskva, Rusland. Det blev vundet af Norge med sangen Fairytale. Norge fik det højeste antal point nogensinde, nemlig et rekordslående 387 point (indtil da havde Finland det højeste antal point med 292, som de fik i 2006 med gruppen Lordi). Andenpladsen gik til Island, tredjepladsen gik til Aserbajdsjan, fjerdepladsen til Tyrkiet, femtepladsen til Storbritannien, og sjettepladsen til Estland. Det var første gang Estland nogensinde havde kvalificeret sig videre til finalen, efter det blev indføret i 2004. Også i Storbritannien var man meget tilfreds med resultatet, for efter flere år med dårlige resultater, lykkedes det Jade Ewen at få landet i en top 5, og fik det bedste resultat for dem siden 2002 i Tallinn.

Afstemning 
Der kom ændringer i afstemningssystemet i forhold til de foregående år på den måde, at juryafstemningen kom tilbage i ESC-sammenhæng. Formatet i de 2 semifinaler var det samme som ved Eurovision Song Contest 2008.

Værtsland 
ESC 2009 blev afholdt i Rusland efter Dima Bilans sejr i ESC 2008. Vladimir Putin, Ruslands premierminister, bekendtgjorde, at konkurrencen skal afholdes i Moskva, og det blev foreslået af Channel One at holde det i Olimpijskij i Moskva.  Dette forslag blev evalueret af EBU og godkendt 13. september 2008.

Ændringer i deltagerlandene 

42 lande meldte sig til konkurrencen. Slovakiet vendte tilbage til ESC. San Marino trak sig fra konkurrencen på grund af økonomiske problemer. Få dage før lodtrækningen til rækkefølgen for, hvornår de enkelte nationer skulle på scenen, blev antallet af deltagende nationer skåret ned fra 43 til 42. Georgien meddelte nemlig, at landet ikke ville finde en ny deltager, efter at deres valgte sang var blevet diskvalificeret. Den diskvalificerede sang var We Don't Wanna Put In med gruppen Stefane & 3G, og med ordspillet på Putin afviste EBU sangen som værende politisk.

Semifinale 1 
De fremhævede lande kvalificerede sig til finalen.

Semifinale 2 
De fremhævede lande kvalificerede sig til finalen.

Deltagerne i finalen

Trivia 
 Norge slog adskillige rekorder i 2009. De blev landet der vandt med største antal point nogensinde, landet der fik flest 12-taller nogensinde (16 i alt), og det land med den allerstørste afstand ned til 2. pladsen.

Noter

Eksterne henvisninger 

 Officiel side for Eurovision Song Contest 2009 
 Eurovision Fan Clup 

 
2009
Klintebjerg

Klintebjerg er et område i Klint i Odsherred Kommune. Området ligger som et bjerg helt ud til Kattegatkysten. De op til 35 meter høje klinter står nærmest som en mur ud mod havet. Området har i første halvdel af forrige århundrede været udnyttet til grus- og kalkgravning.

Klintebjerg er en morænebakke dannet under den sidste istid. Da isen trak sig tilbage, strømede smeltevand forbi fra Nordskandinavien, og der aflejredes materiale, som blev bragt med af isen. Efterhånden lå Klintebjerg som en smeltevandsbakke på en stor slette. 

Et område på 31 hektar   blev fredet i 1967

Kilde

Klintebjerg, Grønt råd Trundholm Odsherred

Klinter i Danmark
Turisme i Danmark
Fredede arealer i Danmark
Odsherred Kommunes geografi